laion/Wikipedia-Exotic huggingface dataset:
סימטריה גלובאלית

בפיזיקה, ובפרט בתורת השדות הקוונטית, סימטריה גלובאלית היא סימטריה שאינה תלויה במיקום. בניסוח מתמטי, נאמר שלגראנז'יאן הוא בעל סימטריה גלובלית כאשר הוא אינו משתנה בעקבות טרנספורמציה שאינה תלויה בקואורדינטות. על פי משפט נתר, לכל סימטריה יש גודל ("זרם") מתאים שנשמר. לחלופין, כאשר הלגראנז'יאן אינו משתנה תחת טרנספורמציה שתלויה במיקום, נאמר שהוא בעל סימטריה לוקלית, והלגראנז'יאן מייצג תורת כיול. סימטריית CPT היא סימטרייה גלובלית בדידה מדויקת של כל הכוחות בטבע. סימטריית CP היא סימטרייה בדידה של כל הכוחות בטבע פרט לכוח הגרעיני החלש, שבו היא סימטריה מקורבת שבורה באופן ספונטני. סימטריית טעם של 3 הקווארקים הקלים היא בקירוב סימטרייה גלובלית S U ( 3 ) {\displaystyle SU(3)} . הקווארקים u , d {\displaystyle u,d} הם בעלי סימטריית איזוספין גלובלית בקירוב טוב. בתורת השדות, סימטריה היא פעולה כלשהי שאינה משנה את הלגראנז'יאן. לדוגמה, הסימטריה הגלובאלית הרציפה U ( 1 ) {\displaystyle U(1)} : U ( 1 ) = e i q θ {\displaystyle U(1)=e^{iq\theta }} הפועלת על השדה ϕ {\displaystyle \phi } : ϕ → e i q θ ϕ {\displaystyle \phi \rightarrow e^{iq\theta }\phi } תהיה סימטריה של הלגרנז'יאן: L = m ϕ † ϕ {\displaystyle {\mathcal {L}}=m\phi ^{\dagger }\phi } מכיוון ש: L → L ¯ = m e − i q θ ϕ † e i q θ ϕ = m ϕ † ϕ = L {\displaystyle {\mathcal {L}}\rightarrow {\bar {\mathcal {L}}}=me^{-iq\theta }\phi ^{\dagger }e^{iq\theta }\phi =m\phi ^{\dagger }\phi ={\mathcal {L}}} לעומת זאת, הלגרנ'יאן הבא לא יהיה סימטרי תחת U ( 1 ) {\displaystyle U(1)} : L = m ϕ 2 {\displaystyle {\mathcal {L}}=m\phi ^{2}} מכיוון ש: L → L ¯ = m e 2 i q θ ϕ 2 = e 2 i q θ L ≠ L {\displaystyle {\mathcal {L}}\rightarrow {\bar {\mathcal {L}}}=me^{2iq\theta }\phi ^{2}=e^{2iq\theta }{\mathcal {L}}\neq {\mathcal {L}}}
ז'ראר דה וילייה

ז'ראר דה וילייה (בצרפתית: Gérard de Villiers;‏ 8 בדצמבר 1929 - 31 באוקטובר 2013) היה סופר, עיתונאי ועורך צרפתי, והמחבר של סדרת רומני הריגול SAS, שבה כ-200 ספרים. ז'ראר דה וילייה נולד בשנת 1929 בפריז, בן למחזאי ז'אק אדם דה וילייה. למד בבית הספר הגבוה לעיתונאות בפריז. עבד כעיתונאי בעיתון הצרפתי "פראנס סואר" ובעיתונים נוספים. בשנת 1965 החל בכתיבה של סדרת רומני הריגול SAS, שבה כתב כ-200 ספרים. שם הסדרה הוא ראשי תיבות של Son Altesse Sérénissime ("הוד רוממתו" בצרפתית), ומהווה משחק מילים של שמה של יחידת הקומנדו הבריטית הנודעת SAS. גיבור הסדרה הוא מלקו, מרגל אריסטוקרטי. ספרי הסדרה נמכרו ביותר מ-150 מיליון עותקים, והם פופולריים במיוחד בצרפת, בגרמניה, ברוסיה, בטורקיה וביפן. ברקע ספרי הסדרה נמצאים אירועים אקטואליים, ולכתיבת ספריו ערך דה וילייה תחקירים לאיסוף נתוני הרקע. לעיתים ספריו הקדימו התרחשויות במציאות: לדוגמה, בשנת 1980 פרסם ספר המתאר את רצח נשיא מצרים, אנואר סאדאת, שנה לפני שהרצח התרחש. אחדים מספריו עובדו לסרטי קולנוע. דה וילייה היה נשוי ארבע פעמים ונולדו לו שני ילדים. גר באווניו פוש בפריז. נפטר ב-31 באוקטובר 2013, ממחלת הסרטן. רוברט פ’ וורת', ניו יורק טיימס מגזין, המרגל שידע יותר מדי, באתר הארץ, 6 בפברואר 2013 ז'ראר דה וילייה, ברשת החברתית Goodreads
מירטנבאום

מירטנבאום, מירטנבוים או מרטנבאום (גרמנית: Myrtenbaum או Myrthenbaum, פולנית: Mirtenbaum או Mirtenboim, יידיש: מירטענבוים) הוא שם משפחה יהודי אשכנזי שפירושו מגרמנית או מיידיש "הדס" (ענף עץ עבות). האם התכוונתם ל... חיימה מירטנבאום – גיטריסט ומלחין מוזיקאי יהודי-בוליביאני. יגאל מירטנבאום – צ'לן ישראלי. דנה מירטנבאום – עורכת דין ישראלית. פעילה בארגונים "אשה לאשה ו-"איתך". הדס (פירושונים) הדסה פלמנבוים פרק מא' בספר ישעיה, מספר התנ"ך בתרגום ליידיש אשר בו מוזכר ההדס (מירטענבוים) עמוד 21 בספר תרגום המקרא ליידיש אשר בו מצוי התרגום להדס ביידיש (מירטענבוים)
דייוויד קארפ

דייוויד קארפ (באנגלית: David Karp, נולד ב-6 ביולי 1986), הוא מפתח רשת ויזם אמריקאי מניו יורק; מייסד ומנכ"ל טאמבלר לשעבר. בשנת 2010 הוגדר על ידי המכון הטכנולוגי של מסצ'וסטס כאחד מ-35 היזמים המצליחים ביותר בעולם מתחת לגיל 35, ובינואר 2013 הופיע בשער מגזין פורבס. הונו הוערך בכ-200 מיליון דולר, לאחר שמכר את האתר שהקים ליאהו! בסכום של 1.1 מיליארד דולר. קארפ גדל במנהטן, לאבא מפיק קולנוע ולאמא מורה, אשר התגרשו כשהיה בן 17. בנעוריו, התחיל לעבוד עם שפת HTML ולעסוק בתכנון ובניית אתרים לעסקים מקומיים. בגיל 15 פרש מהלימודים והוא מעולם לא קיבל דיפלומה; עם זאת, האמין שחינוך ביתי ועשייה מגוונת היא דרך טובה להרשים אוניברסיטאות. קארפ התחיל לעבוד בגיל 14 אצל חבר משפחה, מפיק אנימציות בשם פרד. קארפ הוקסם מעבודתם של מהנדסי המחשבים בסביבה החדשה וביקורו במקום העבודה הפך לקבוע. לאחר שעזב אל לימודי התיכון, קארפ התחיל ללמוד יפנית, ובמקביל, עם עבד על תוכנה לסיכויי זכייה בבלק ג'ק ופוקר עם מורו הפרטי למתמטיקה. יום אחד כאשר יוצר האתר UrbanBaby חיפש עזרה טכנית לאתרו, עובד של פרד המליץ על קארפ לעבודה. השניים יצרו קשר, וקארפ סיים עבורו פרויקט שהיה אמור לקחת כמה ימים לאחר 4 שעות בלבד; הודות לכך הוא מונה למנהל מוצר של החברה. בגיל 17 קארפ עבר לבד לטוקיו לתקופה של חמישה חודשים, ולאחר שהאתר שלהם נמכר ל-CNET בשנת 2006, קארפ יצר תוכנה משלו בעזרת הכסף שהרוויח ממכירת המניות שהיו לו בחברה. אדם בשם מרקו הצטרף לעבודתו כמהנדס לאחר שיצר קשר עם קארפ דרך הודעה שפרסם בקרייגסליסט. קארפ התעניין במיקרו-בלוגינג זמן מה, ולאחר שראה שהתחום לא מתקדם במשך שנה של המתנה, הוא ושותפו לעבודה התחילו לעבוד על אתר הבלוגים שלימים הפך לענק בתעשייה, טאמבלר, אשר שיצא יצא לאור לקראת סוף 2007. שבועיים אחר כך כ-75,000 משתמשים כבר היו רשומים, ולאחר חודש והצעה מפתה מכר קארפ כ-25% משווי מניות החברה לקבוצת משקיעים קטנה. ב-2013 החברה נמכרה ליאהו, אך קארפ המשיך לכהן כיו"ר שלה. בשנת 2011 קארפ היה במערכת יחסית עם רייצ'ל איקלי, שפית במקצועה, אך השניים נפרדו לאחר 3 שנים. בשנת 2014, קארפ מונה למועצת המנהלים של ארגון Planned Parenthood. בבחירות האמריקאיות לנשיאות ב-2016 תמך במועמדת הילרי קלינטון. בנובמבר 2017 הודיע קארפ על כוונתו לעזוב בסוף השנה את החברה. מדיה וקבצים בנושא דייוויד קארפ בוויקישיתוף אתר האינטרנט הרשמי של דייוויד קארפ דייוויד קארפ, באתר אנציקלופדיה בריטניקה (באנגלית) דייוויד קארפ, ברשת החברתית אקס (טוויטר) אתר טאמבלר יקי אוסלנדר, ‏בגיל 31, עשיר אבל מתוסכל, מנכ"ל טאמבלר מתפטר, באתר גלובס, 28 בנובמבר 2017 רוב ווקר, ניו יורק טיימס, האיש שהפך את האינטרנט לחמוד, באתר הארץ, 10 באוגוסט 2012
אוניברסיטת אסיה (יפן)

אוניברסיטת אסיה (ביפנית: 亜細亜大学 ) היא אוניברסיטה פרטית הממוקמת בטוקיו, בירת יפן. האוניברסיטה מציעה מסלולי לימוד במנהל עסקים, כלכלה, משפטים ויחסים בינלאומיים. אוניברסיטת אסיה הוקמה בשנת 1941 כבית ספר מקצועי עם גישה כי הלימוד צריך להיות מבוסס על קשר רוחני בין המורים לתלמידים. האוניברסיטה נוסדה על ידי קוזו אוטה במיקומה הנוכחי. בעת הקמתו נחשב המוסד כייחודי עקב שיכון הסטודנטים באופן סקטוריאלי על פי מדינות מוצאם, מדינות אסיה, האיים הפסיפיים וסטודנטים מקומיים יפנים. האוניברסיטה ממוקמת בדירוג מספר שתיים בדירוג היפני לאוניברסיטאות (דירוג ראשון הוא הגבוהה ביותר בעוד ששלישי הוא הנמוך ביותר). הפקולטה למנהל עסקים הפקולטה לכלכלה הפקולטה למשפטים הפקולטה ליחסים בינלאומיים סטודנטים בשנה הראשונה ללימודיהם נשלחים ללמוד מחוץ ליפן. בעוד בשנתם השנייה הם נדרשים ללמוד שפה זרה(ערבית, סינית, הינדית, אינדונזית, קוראנית וספרדית). המרכז ללימודי אנגלית באוניברסיטת אסיה הוא מחלקה של המוסד במוסאשינו, טוקיו, יפן. המרכז משרת את האוניברסיטה החל משנת 1989 ומעסיק כ-20 דוברי אנגלית כשפת אמם. מדיה וקבצים בנושא אוניברסיטת אסיה בוויקישיתוף אתר האינטרנט הרשמי של אוניברסיטת אסיה אוניברסיטת אסיה, ברשת החברתית פייסבוק אוניברסיטת אסיה, ברשת החברתית אקס (טוויטר) אוניברסיטת אסיה של יפן (באנגלית)
אבו מוסא

האם התכוונתם ל... סעיד מוראע'ה – קצין צבא וטרוריסט פלסטיני אבו מוסא (אי) – אי במפרץ הפרסי
אוניברסיטת ראטגרס

אוניברסיטת ראטגרס (באנגלית: Rutgers, The State University of New Jersey; בראשי תיבות: RU) היא אוניברסיטה ציבורית והמוסד הגדול ביותר להשכלה גבוהה במדינת ניו ג'רזי, ארצות הברית. הקולג' נוסד על ידי ג'ון (יוהנס) פרלינגהויסן, נקרא בראשיתו Queen's College וקיבל הכרה ב-1766. זהו הקולג' השמיני בותיקותו בארצות הברית ואחד מתשעת הקולג'ים הקולוניאליים (אנ') שהוקמו לפני מלחמת העצמאות של ארצות הברית. במקור הייתה אוניברסיטה פרטית שקיבלה אליה גברים בלבד, אך עם הזמן שינתה זאת ומאז מאפשרת לשני המינים ללמוד בה. היא אחת משני הקולג'ים היחידים מאותה תקופה שהפכו לציבוריים, והוכרזה כאוניברסיטת ניו ג'רזי ב-1945. לראטגרס שלושה קמפוסים, הקמפוס המוביל והגדול ביותר ממוקם בעיר ניו ברונסוויק ושני הקמפוסים האחרים ממוקמים בניוארק ובקמדן. בעבר, הקמפוס שנמצא בניוארק היווה את "אוניברסיטת ניוארק", אך בשנת 1946 התמזג עם מערכת ראטגרס, ודבר דומה קרה גם עם הקמפוס בקמדן. ראטגרס היא אוניברסיטת המדינה הגדולה ביותר בניו ג'רזי. היא מציעה יותר מ-100 סוגי תואר ראשון שונים, 80 סוגי תואר שני שונים, 80 סוגי דוקטורט שונים ותארים מקצועיים (אנ') בכ-175 מחלקות אקדמאיות. האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר וחברה בברית האקדמית ביג 10 (אנ'). בשנת 2019 דורגה אוניברסיטת ראטגרס בניו ברנסוויק כאחת מ-150 האוניברסיטאות הטובות בעולם על פי דירוג שנגחאי. אוניברסיטת רוטגרס - ניו ברונסוויק (אנ') בית הספר למוסמכים - ניו ברונסוויק בית הספר לתכנון ומדיניות ציבורית ע"ש אדוארד בלושטיין (אנ') בית הספר למוסמכים בפסיכולוגיה יישומית ומקצועית בית הספר לאמנויות ע"ש מייסון גרוס (אנ') בית הספר למנהל עסקים - ניוארק וניו ברונסוויק בית הספר לאמנויות ומדעים בית הספר לתקשורת ומידענות בית הספר להנדסה בית הספר למדעי הסביבה והביולוגיה בית הספר ללימודי מוסמכים בית הספר לניהול ויחסי עבודה בית הספר לעבודה סוציאלית אוניברסיטת רוטגרס - ניוארק (אנ') בית הספר למוסמכים - ניוארק בית הספר למשפטים (אנ') בית הספר למנהל עסקים - ניוארק וניו ברונסוויק בית הספר לאמנויות ומדעים בית הספר למשפט פלילי בית הספר לענייני ציבור ומינהל אוניברסיטת רוטגרס - קמדן (אנ') קולג' קמדן לאמנויות ומדעים בית הספר למוסמכים - קמדן בית הספר למשפטים בית הספר למנהל עסקים - קמדן בית הספר לסיעוד - קמדן קולג' אוניברסיטאי - קמדן רוטגרס ביו-רפואי ובריאות (אנ') בית הספר לרוקחות ע"ש ארנסט מריו (אנ') בית הספר לרפואה בניו ג'רזי בית הספר לרפואה ע"ש רוברט ווד ג'ונסון (אנ') בית הספר לרפואת שיניים בית הספר ללימודי מוסמכים בית הספר למקצועות הבריאות בית הספר לסיעוד בית הספר לבריאות הציבור מדיה וקבצים בנושא אוניברסיטת ראטגרס בוויקישיתוף אתר האינטרנט הרשמי של אוניברסיטת ראטגרס (באנגלית) אוניברסיטת ראטגרס, ברשת החברתית פייסבוק אוניברסיטת ראטגרס, ברשת החברתית אקס (טוויטר) אוניברסיטת ראטגרס, ברשת החברתית אינסטגרם אוניברסיטת ראטגרס, באתר אנציקלופדיה בריטניקה (באנגלית) Academic Ranking of World Universities 2017
Download.com

Download.com הוא אתר אינטרנט להורדת תוכנות אשר נוצר בשנת 1996 כחלק מ-CNET. במקור כתובת האתר הייתה download.com אך היא הוחלפה ל-download.cnet.com. ב-2008 ביקרו באתר יותר מ-113 מיליון גולשים עד על פי נתונים מהאתר compete.com. Download.cnet.com מציע תוכן של ארבע קטגוריות: תוכנות (ל-Mac, ל-Microsoft Windows ולטלפונים סלולריים), מוזיקה, משחקים וסרטונים, כולם ניתנים להורדה דרך FTP משרתי האתר. אזור התוכנות מכיל מעל לכ-100,000 תוכנות חינמיות ותוכנות שיתופיות. כל ההורדות נצפות על ידי עורכים ומכילות תקציר על הקובץ מהמוציא לאור, ומשתמשים רשומים יכולים לכתוב ביקורות ולדרג אותן. הורדת כל תוכנה באתר היא בחינם, ולחלקן יש גרסת ניסיון. האתר לא גובה כסף ממשתמשיו על שימוש כל חומר. מפיצי התוכנות רשאים להעלות את הכותרות שלהם דרך האתר Upload.com (שגם הוא בבעלות CNET) בחינם, או בעמלה קטנה המציעה גם שדרוגים. בשנת 2004 התווספה לאתר האפשרות להורדת המוזיקה, דבר שהחליף את האתר mp3.com. המוזיקה ניתנת להורדה בחינם ונמצאת במגוון של ז'אנרים ואמנים שונים. ישנה האפשרות להעלות מוזיקה לאתר, ותהליך זה עובר ביקורת לפני שיוצא לאור. ביולי 2005 אזור הווידאו באתר יצא לאור, והוא כולל סרטים, תכנים מהטלוויזיה, ספורט, קליפים של מוזיקה ועוד. במרץ 2009 הוחלף אזור המוזיקה ב-Last.fm, ולאחר מכן הודיעו באתר שמתכננים לאפשר הורדה של כל הסרטונים בעתיד. באוגוסט 2011 השיק האתר מנהל התקנות שנקרא CNET TechTracker, לצורך הפצת התוכנות שמוצעות בו להורדה. ביקורת רבה נמתחה על השימוש של CNET במנהל ההתקנות, בכך שכל מטרתו היא הפצת וירוסים, סוסים טרויאניים, סרגלי כלים זדוניים ונוזקות נוספות. CNET הודתה ש"מספר קטן של גורמי אבטחת מחשב זיהו את תוכנת ההתקנה כתוכנת פרסום או תוכנה לא רצויה(אנ')". אתר האינטרנט הרשמי של Download.com Download App, Download.com "Download.com wraps downloads in bloatware, lies about motivations - ExtremeTech". ExtremeTech (באנגלית אמריקאית). 2011-08-22. נבדק ב-2017-11-04. "Cnet is accused of bundling malware with downloads | TheINQUIRER". theinquirer.net (באנגלית). נבדק ב-2017-11-04. "CNET Accused of Bundling Software Downloads with Trojans". Tom's Guide (באנגלית). 2011-12-07. נבדק ב-2017-11-04.
שי חג'ג'

שי משה חג'ג' (נולד ב-1971) הוא ראש המועצה האזורית מרחבים ויו"ר מרכז המועצות האזוריות בישראל. חג'ג נולד במושב גילת. בשירותו הצבאי היה ממונה על מחלקת קשר ביחידת הבקרה בחיל האוויר. הוא בוגר תואר ראשון במינהל ובמדיניות ציבורית מהמכללה האקדמית ספיר ותואר שני במשפטים, מאוניברסיטת בר-אילן. חג'ג' בעל ניסיון ביזמות ובניהול עסקים. הקים את מרכז הקניות "גלובוס סנטר" בנתיבות ובין השנים 1993–2012 כיהן כמנכ"ל משותף בסוכנות הביטוח "חי-ביטוחים". את פעילותו החברתית והקהילתית החל חג'ג' כחבר בעמותה לפיתוח מושב גילת. ובשנת 2007 נבחר לחבר מליאת המועצה כנציג מושב גילת. בתפקידיו במועצה שימש כחבר בוועדת החינוך של המועצה, חבר בוועדה לאיכות הסביבה, חבר הנהלת המועצה ודירקטור בחברה הכלכלית של המועצה. בשנת 2012 נבחר חג'ג' לראשות המועצה האזורית מרחבים. עם סיום שנת כהונתו הראשונה, בשנת 2013, זכתה המועצה לראשונה בפרס "פרס שר הפנים לניהול כספי תקין" ומאז זוכה המועצה בכל שנה ברצף.[דרוש מקור]. חג'ג' פעל לקידום ולפיתוח יישובי המועצה והנגב ולהקמת שני יישובים חדשים במועצה. בנובמבר 2015 אישרה ממשלת ישראל את הקמת שני היישובים במרחבים, האחד, בסמוך לאשל הנשיא, והשני, בסמוך לקריית החינוך והכפר השיקומי "עלה נגב – נחלת ערן". באוגוסט 2018 אישר קבינט הדיור את הקמת היישוב "דניאל", בסמוך לכפר השיקומי "עלה נגב". בנוסף פעל חג'ג' להקמת בית חולים שיקומי הראשון בדרום, שיפעל בכפר השיקומי "עדי נגב". בבית החולים מתוכננים 108 מיטות שיקום וכ-500 עובדים במעגל הראשון. חג'ג' מייצג את חקלאי הדרום והוביל, בין היתר, את המאבק לתיקון 27 בחוק המים. לקראת הבחירות המקומיות ב-2018 היה חג'ג' היחיד שהגיש מועמדות לראשות המועצה ולראשונה בהיסטוריה של המועצה האזורית מרחבים לא התקיימו בה בחירות לראשות המועצה וחג'ג' הוכרז כראש המועצה. בינואר 2019 נבחר חג'ג' לכהן כיו"ר מרכז המועצות האזוריות בישראל. חג'ג' ניצח את עמיר ריטוב, ראש המועצה האזורית לב השרון. הייתה זו הפעם הראשונה בהיסטוריה של המועצות האזוריות שבה התמודדו שניים על התפקיד. אחוז ההצבעה היה גבוה במיוחד, כשהגיעו 53 ראשי מועצות מתוך 54. חג'ג' חבר מזכירות "הליכוד", וחבר בהנהלת "הליכוד העולמי". הוא חבר גם בוועדה המחוזית לתכנון ובנייה, חבר דירקטוריון במינהלת פארק התעשייה נ.ע.מ. וחבר בהנהלת חברת "מושבי הנגב". חג'ג' נשוי ואב לארבעה ילדים. מדיה וקבצים בנושא שי חג'ג' בוויקישיתוף שי חג'ג', ‏השיפור של הרשויות המקומיות בדירוג הסוציו-אקונומי: שיפור לרעה | דעה, באתר גלובס, 18 בדצמבר 2020 שי חג'ג', שדה התעופה הבא צריך לקום בנגב, באתר ישראל היום, 24 באפריל 2019 שי חג'ג', בתי הדרום משוועים למיגון, באתר ישראל היום, 16 במאי 2019 שי חג'ג', זעקת החקלאים, באתר "ידיעות אחרונות", 24 בדצמבר 2018 שי חג'ג', התושבים לא איבדו אמון בצה"ל, באתר ישראל היום, 28 בפברואר 2017 שי חג'ג', הקמת יישובים חדשים בדרום – החלטה ציונית, באתר nrg‏, 24 בנובמבר 2015 שי חג'ג', ‏את מי משרתת רפורמת החלב?, באתר ‏מאקו‏, 25 באוקטובר 2012 שי חג'ג', תנו לנגב להמריא, באתר ישראל היום, 25 בפברואר 2015 שי חג'ג', אי אפשר להתעלם מהתדמית הבעייתית שדבקה בפוליטיקה, באתר nrg‏, 10 ביוני 2014 דותן לוי, "אנו מוכנים לתת שטחים, אבל לעשות זאת בהידברות", באתר כלכליסט, 29 באפריל 2019 הבחירות המוניציפליות - 2018 (רשימת רשויות שבהם התבצעה הכרזה) באתר משרד הפנים. דבר ראש המועצה באתר מועצה אזורית מרחבים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
תוכנית גואלרו

תוכנית גואלרו (ברוסית: Государственный план электрификации России, תוכנית ממשלתית לחישמול רוסיה) הייתה תוכנית ממשלתית בברית המועצות שנועדה לפריסת חשמל ברחבי המדינה. התוכנית עובדה במהלך שנת 1920 והייתה צריכה להתבצע תוך 10-15 שנים. לצורך עיבוד התוכנית הוקמה ועדה מיוחדת בראשות גלב קרז'יז'נובסקי. התוכנית הייתה התוכנית הראשונה לתיעוש המדינה ומהווה יסוד לעיבוד תוכנית חומש בהמשך. לפי מקורות שונים[דרוש מקור], הכנת תוכנית לחשמול המדינה החלה עוד לפני תחילת מלחמת העולם הראשונה, אך לאחר תחילתה לא הייתה ניתנת למימוש. בשנת 1920 ולדימיר לנין החליט לעבד את תוכנית החישמול ולצורך כך הקים ועדה מיוחדת בראשות גלב קרז'יז'נובסקי. הוועדה העסיקה כ-200 מהנדסים ומדענים ובדצמבר 1920 התוכנית הראשונית קיבלה תמיכה של וועידת הסובייטית ה-8 וכעבר שנה אושרה בוועידה ה-9. התוכנית כללה בנוסף לבניית תחנות כוח גם הקמת מפעלים תומכים. לצורך עיבוד התוכנית המדינה חולקה ל-8 אזורים כלכליים. כך למשל הוחל פיתוח אזור מכרות פחם חדש במחוז קמרובו. התוכנית גם המליצה על הקמת מפעלי תעשייה כבדה שיהיו צרכני החשמל המיוצר, במסגרת זו הומלץ על הקמת מפעל לטרקטורים בסטלינגרד. התוכנית איפשרה להתחיל בתיעוש מואץ של ברית המועצות בשנות ה-30. התוכנית כללה בין היתר בניית 20 תחנות כוח תרמו-אלקטריות ו-10 תחנות כוח הידרואלקטריות. כל תחנת כוח הייתה בהספק של עשרות מגוו"ט כנהוג לתחנת כוח גדולה באותן השנים. תחנת כוח הראשונה בתוכנית שהוקמה ליד מוסקבה החלה לפעול כבר בשנת 1922. מדיה וקבצים בנושא תוכנית גואלרו בוויקישיתוף
יורוקאפ (יול"ב)

יורוקאפ (או גביע יורו, באנגלית: EuroCup Basketball), או בשמו הקודם גביע יול"ב, הוא טורניר כדורסל אירופי, המנוהל על ידי חברת יורוליג בסקטבול אשר הוקם בשנת 2002. עם הקמת גביע יול"ב בשנת 2002 איחדה פיב"א אירופה את גביע ספורטה שהיה עד לשנה זו הטורניר השני בחשיבותו באירופה עם גביע קוראץ' לגביע הצ'מפיונס קאפ על מנת להתחרות עם היול"ב, גביע יול"ב הצליח לבסס את מעמדו כטורניר השני בחשיבותו באירופה כשהצליח לגייס מפיב"א קבוצות דרג שני יותר טובות. בשנת 2008 הודיעו ארגוני יול"ב ופיב"א על שיתוף פעולה ביניהם הכולל שינוי שמות הגביעים בתחרויות שהפעילו, גביע היול"ב קיבל את השם יורוקאפ, וגביע פיב"א-יורוקאפ הפך לגביע היורוצ'לנג', הנחשב לשלישי בחשיבותו. סמל המפעל משנת 2002 ועד 2008 סמל המפעל משנת 2008 ועד 2016 סמל המפעל משנת 2016 בעונת 2003/2004 זכתה בגביע הקבוצה הישראלית הפועל ירושלים, לאחר שניצחה בגמר את ריאל מדריד. הייתה זו הזכייה השנייה, באותה שנה, של קבוצה ישראלית בתואר אירופי בכדורסל, אחרי מכבי תל אביב. בנוסף הגיעה הפועל ירושלים לחצי הגמר בעונת 2005/2006 ועונת 2016/2017. החל מעונת 2016/17, עקב הקמת ליגת האלופות בכדורסל ומעבר של קבוצות מהיורוקאפ אליה, צומצם מספר המשתתפות במפעל ל-20 קבוצות. הקבוצות משובצות בארבעה בתים, שמשוחקים בשיטת ליגה בת שמונה מחזורים. ארבע הראשונות מתוך החמש שבכל בית מעפילות לשלב הטופ 16, שבו הן מחולקות מחדש לארבעה בתים - הפעם שתי הראשונות מתוך הארבע עולות בתום שישה מחזורים לרבע הגמר. רבעי הגמר, חצאי הגמר והגמר נערכים בסדרות של הטוב משלושה משחקים. הקבוצה שזוכה ביורוקאפ מקבלת כרטיס כניסה ליורוליג בעונה שלאחר מכן. בעונת 2022/23 שונה מבנה הליגה לשני בתים שבכל אחד 10 קבוצות, כאשר 8 הקבוצות הראשונות בכל בית עולות בתום שלב הבתים לשמינית גמר. כל שלבי הגמר בעונה זו נערכים בשיטת נוק-אאוט ולא בסדרות. עם השנים התחלף שמו של המפעל. זוהי רשימה של כל האלופות והסגניות של גביע יול"ב / יורוקאפ מפתיחת המפעל. הנתונים בטבלה מכילים את הזכיות תחת השמות גביע יול"ב או יורוקאפ ולפי דגלי המדינות כיום: יורוליג יול"ב גביע ספורטה גביע קוראץ' מדיה וקבצים בנושא יורוקאפ בוויקישיתוף אתר האינטרנט הרשמי של יורוקאפ (באנגלית) יורוקאפ, ברשת החברתית פייסבוק יורוקאפ, ברשת החברתית אקס (טוויטר) יורוקאפ, ברשת החברתית אינסטגרם
מוזיאון לאופולד

מוזיאון לאופולד (גרמנית: Leopold Museum) הוא מוזיאון לאמנות הממוקם ברובע המוזיאונים בווינה בירת אוסטריה. המוזיאון נוסד בשנת 2001 ומכיל את אחד האוספים הגדולים בעולם של אמנות אוסטרית מודרנית, ומציג יצירות מעשה ידי אגון שילה (אוסף היצירות הגדול בעולם של אמן זה, ובהן דיוקנה של ואלי), גוסטב קלימט, אוסקר קוקושקה וריכרד גרסטל. במוזיאון למעלה מ-5,000 מוצגים מאוספיו של רודולף לאופולד. האוספים נתרמו לקרן לאופולד בשנת 1994 ובשנת 2001 הוקם המוזיאון במימון מדינתי, ובמימון הבנק הלאומי של אוסטריה. מדיה וקבצים בנושא מוזיאון לאופולד בוויקישיתוף אתר האינטרנט הרשמי של מוזיאון לאופולד מוזיאון לאופולד, ברשת החברתית פייסבוק מוזיאון לאופולד, ברשת החברתית אקס (טוויטר) מוזיאון לאופולד, ברשת החברתית אינסטגרם מוזיאון לאופולד, סרטונים בערוץ היוטיוב מוזיאון לאופולד, באתר פינטרסט דיתרד לאופולד מספר על אוספי המוזיאון
סופת השלגים נמו

סופת השלגים נמו הייתה סופת שלגים רבת עוצמה באמריקה הצפונית שהתחילה ב-7 בפברואר 2013 והסתיימה ב-10 בפברואר 2013. מדיה וקבצים בנושא סופת השלגים נמו בוויקישיתוף יצחק בן חורין, האגזוז נחסם משלג, ילד מבוסטון נחנק למוות, באתר ynet, 10 בפברואר 2013 ערך זה הוא קצרמר בנושא אמריקה הצפונית ובנושא אסונות. אתם מוזמנים לתרום לוויקיפדיה ולהרחיב אותו.
צבוסיים

צבוסיים או סֶּבּוּסִיִּים (שם מדעי: Cebidae) היא אחת מחמש משפחות קופי העולם החדש, ונפוצה בדרום ובמרכז אמריקה. הצבוסיים הם קופים קטנים, אוכלי כול, הנעים בלהקות ושוכני עצים. משפחת הצבוסיים כוללת 5 סוגים ב-4 תת-משפחות: תת-משפחה קופי לילה (Aotinae) סוג דורוקולי (Aotus) - הקופים היחידים הפעילים בלילה. תת-משפחה טיטים (Callicebinae) - ייתכן ששייכת לסאקיים סוג כרצבוס (Cheracebus) סוג קליצבוס (Callicebus) סוג פלקטורוצבוס (Plecturocebus) תת-משפחה קפוצ'ינים (cebinae) סוג קפוצ'ין (cebus) סוג קפוצ'ין כהה (Sapajus) תת-משפחה קופי סנאי (Saimiriinae) סוג קוף סנאי (דaimiri) בנוסף, כמה חוקרים משייכים למשפחה את המין היחידי מרמוסט גולדיי (Callimico goeldii). Aotus zonalis Callicebus discolor זוג קופי סנאי מצויים קפוצ'ין שחור קופי סנאי בפארק הקופים מדיה וקבצים בנושא צבוסיים בוויקישיתוף צבוסיים, באתר ITIS (באנגלית) צבוסיים, באתר NCBI (באנגלית) צבוסיים, באתר Animal Diversity Web (באנגלית) צבוסיים, באתר האנציקלופדיה של החיים (באנגלית) צבוסיים, באתר GBIF (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
טורט אסטרהאזי

טורט אסטרהאזי (בהונגרית: Esterházy-torta; בגרמנית: Esterházy torte) הוא עוגה, גאוות המטבח ההונגרי ואחת העוגות ההונגריות הקלאסיות הידועות ביותר. הטורט קרוי על שם הנסיך ניקולאוס אסטרהאזי או בנו פול אנטון השלישי, נסיך אסטרהאזי - דיפלומט הונגרי עשיר ממשפחת אסטרהאזי. גרסה אחת אומרת שהנסיך אהב את העוגה והשנייה שהעוגה הומצאה לכבודו בראשית המאה ה-19. העוגה היא עוגת שכבות המורכבת ממספר שכבות (ארבע או חמש) של עוגת שקדים או מרנג שקדים, שביניהם קרם חמאה בטעם וניל. העוגה מעוטרת לרוב בשכבת קרם סוכר המעוטר בשוקולד מריר. דובוש - עוגת שכבות הונגרית מדיה וקבצים בנושא טורט אסטרהאזי בוויקישיתוף עופר ורדי, העוגה והסטייק של שושלת אסטרהאזי, באתר ynet, 11 באוקטובר 2007
הרג'וקו

הרג'וקו (ביפנית: 原宿) הוא שם כולל לאזור הסובב את תחנת הרכבת הרג'וקו שבקו ימנוטה ברשת הרכבות של טוקיו, יפן. בכל יום ראשון צעירים לבושים במגוון סגנונות אופנה, פוקדים את המקום אשר מהווה מוקד חברתי. מרבית הצעירים מתכנסים סמוך לגשר ג'ינגאו אשר מחבר בין אזור הרג'וקו לאזור מקדש מג'יג'י. הרג'וקו היא גם אחת מבירות האופנה של העולם הודות לאופנת הרחוב הייחודית שלה. סגנון רחוב זה היווה השראה למעצבי אופנה רבים מרחבי העולם. המקום הוא גם מרכז קניות אשר בו ניתן למצוא מותגים בינלאומיים מקומיים וחנויות שמוכרות בגדים במחירים זולים. ילדות הרג'וקו הן בנות שיצרו לעצמן סגנון לבוש וסטייל משלהן. אזור הרג'וקו נמצא בין שניים מהרבעים המרכזיים של טוקיו; הוא נמצא בצפון רובע שיבויה וגובל ברובע שינג'וקו המצוי צפונית לו. באזור שני רחובות מרכזיים: אומוטסאנדו וטאקשינטה. שורשיו של אזור הרג'וקו מצויים בתקופת מלחמת העולם השנייה והכיבוש של בנות הברית ביפן. חיילים ובכירי ממשל אמריקניים ומשפחותיהם התגוררו באזור סמוך שנקרא "וושינגטון הייטס". האזור נהפך להיות מוקד משיכה לצעירים שרצו לחוות תרבות שונה משהכירו וליהנות מחנויות שהציעו פרטי ממכר למעמד הביניים ומעלה של אזרחים יפניים ותושבים אמריקניים. מדיה וקבצים בנושא הרג'וקו בוויקישיתוף ערך זה הוא קצרמר בנושא גאוגרפיה של יפן ובנושא תחבורה. אתם מוזמנים לתרום לוויקיפדיה ולהרחיב אותו.
לירון קורן

לירון קורן (נולד ב-28 ביוני 1993) הוא שחקן טלוויזיה ישראלי. קורן נולד וגדל בקריית אתא. בשנת 2006 השתתף בתפקיד אורח בסדרה הבורר, בתפקיד עידן. בשנת 2009 השתתף בסרט אילי ובן, בתפקיד גל שפריר. באותה שנה, השתתף בסרט מבול, בתפקיד עצמון. בשנים 2009–2011 השתתף בסדרה אחרי הצלצול, בתפקיד בופה. בשנת 2012 השתתף בסדרה גאליס, בתפקיד עמון. באותה שנה השתתף בתפקיד אורח, בתפקיד עידן צור, בסדרה יומני החופש הגדול קורן השתתף גם בתפקיד אורח בסדרה אופוריה. ב-2014 סיים קורן שירות לאומי במגן דוד אדום ובמחלקת השתלות מח עצם בבית החולים רמב"ם בחיפה. לירון קורן, במיזם "אישים" לתיעוד היצירה הישראלית לירון קורן, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משל העצים

משל העצים הוא שמם של שני משלים בתנ"ך. האם התכוונתם ל... חזון העצים של הנביא יחזקאל משל יותם